राष्ट्रिय गणित दिवस
भारत सरकार ने 22 दिसंबर को राष्ट्रीय गणित दिवस घोषित किया।भारत के 14वें और तात्कालिक प्रधानमंत्री मनमोहन सिंह ने 26 फरवरी 2012 को मद्रास विश्वविद्यालय में भारतीय गणितज्ञ श्रीनिवास रामानुजन (22 दिसंबर 1887- 26 अप्रैल 1920) के जन्म की 125 वीं वर्षगांठ के समारोह के उद्घाटन समारोह के दौरान 22 दिसंबर को राष्ट्रीय गणित दिवस मनाए जाने कि घोषणा की। इस अवसर पर सिंह ने यह भी घोषणा की कि 2012 को राष्ट्रीय गणित वर्ष के रूप में मनाया जाएगा।
भारतीय राष्ट्रीय गणित ओलम्पियाड
भारतीय राष्ट्रीय गणित ओलम्पियाड (Indian National Mathematical Olympiad (INMO)) पूर्व-डिग्री स्तर की गणित की एक प्रतियोगिता है जिसका आयोजन १९८९ से प्रतिवर्ष किया जाता है। इसका आयोजन होमी भाभा विज्ञान शिक्षा केन्द्र, राष्ट्रीय उच्च गणित परिषद के सहयोग से करता है। इसके विजेताओं को अन्तरराष्ट्रीय गणित ओलम्पियाड में भाग लेने का मौका मिलता है।